ཐེངས་དེའི་བཀའ་བསྡུ་དེས་ད་དུང་གལ་ཆེའི་གྲོས་ཐག་གཞན་ཞིག་བཅད་ཡོད་པ་ནི་ཆོས་ལུགས་ཁྱབ་སྤེལ་བྱེད་རྒྱུའི་ཆེད་དུ་འཛམ་གླིང་གི་རྒྱལ་ཁབ་གཞན་ཁག་ཏུ་ཕོ་ཉ་མངགས་ནས་སངས་རྒྱས་ཆོས་ལུགས་དར་སྤེལ་མཛད་རྒྱུ་དེ་རེད།ཆོས་སྤེལ་མཁན་གྱི་ཕོ་ཉའི་ཚོ་ཁག་དེ་དག་ནི་ཚང་མ་སློབ་དཔོན་གྲགས་ཅན་རེ་དང་གནས་བརྟན་བཞི་རེ་ལས་གྲུབ་པ་ཤ་སྟག་ཡིན་པས།སངས་རྒྱས་ཀྱི་ཆོས་སྤེལ་ཐུབ་པ་ཙམ་མ་ཟད་ད་དུང་དགེ་སློང་གི་སྡེ་ཡང་གསར་དུ་བཙུགས་ཐུབ་པ་ཡིན།སེདྒ་ལར་སི་རི་ལན་ཀམངགས་པའི་ཆོས་སྤེལ་བའི་ཕོ་ཉའི་ཚོགས་པ་ནི་རྒྱལ་པོ་མྱ་ངན་མེད་ཀྱི་སྲས་མ་ཧེན་དྷ་ཡིས་སྣེ་ཁྲིད་པའི་གནས་བརྟན་བཞི་དང་དགེ་སྦྱོང་གཅིག་བཅས་ཀྱི་རྒྱལ་པོ་ལྷ་དགའ་བ་སྐར་རྒྱལ་སྤྱི་ལོ་སྔོན་གྱི་ལོསྔོན་གྱི་ལོགྱིས་དབང་བསྒྱུར་བའི་སྐབས་སུ་ཁོང་རྣམས་རྒྱལ་ཁབ་དེར་ཕེབས་ནས་སངས་རྒྱས་ཆོས་ལུགས་སྤེལ་བའི་བྱ་བ་ལམ་ལྷོང་བྱུང་སྟེ་མི་རིང་བའི་དུས་ཚོད་ནང་དུ་རྒྱལ་པོ་དང་བློན་ཆེན་དེ་བཞིན་མི་དམངས་བཅས་ཀྱིས་སངས་རྒྱས་ཆོས་ལ་དད་པ་བྱེད་པ་དང་།དགེ་སློང་གི་སྡེ་བཙུགས་པ།དགོན་པ་དང་མཆོད་རྟེན་བཞེངས་པ་དཔེར་ན་གྲགས་ཅན་གྱི་དགོན་པ་བཙུག་ལག་ཁང་ཆེན་མོ་ལ་སོགས་བཞེངས་སོ།།དེ་རྗེས་མ་ཧེ་ནྡྷའི་གཅུང་མོ་སདྒ་མི་ཏྲཱ་དགེ་འདུན་རྩ་ལག་མ་ཡང་སི་རི་ལན་ཀར་བཏང་ནས་དེར་དགེ་སློང་མའི་སྡེ་བཙུགས་པ་མ་ཟད།ད་དུང་རྒྱ་གར་རྡོ་རྗེ་གདན་གྱི་སྟོན་པ་སངས་རྒྱས་པའི་གནས་བྱང་ཆུབ་ཤིང་དེ་ལས་ཤིང་གི་ཡལ་ག་ཞིག་བཅད་ནས་ཤིང་སོན་དུ་འཁྱེར་ཏེ་གཙུག་ལག་ཁང་ཆེན་མོའི་རྭ་བའི་ནང་དུ་བཙུགས་པ་དེ་དུས་དལྟའི་བར་དུའང་མཇལ་རྒྱུ་ཡོད་པ་དེ་ལ་རྒྱལ་ཁབ་གི་ནོར་བུའི་གྲས་ཤིག་ཏུ་བརྩི་ཡི་ཡོད།དུས་དེ་ནས་བཟུང་སི་རི་ལན་ཀར་གཞི་ནས་སངས་རྒྱས་ཆོས་ལུགས་དར་རྒྱས་ཆེན་པོ་བྱུང་ཡོད་དོ།།